Title: Spr?va zo zasadnutia PS pre ml?de? Rady Eur?pskej ?nie
Author: user
Last saved by: Chudá Viera
Company: MZV SR

Správa zo zasadnutia Pracovnej skupiny  pre mládež Rady Európskej Únie

Dátum :  16. 01. 2015
Miesto :   Rada EÚ,  Brusel
Účastníci za Slovenskú republiku: Ivan Hromada (SZ SR pri EÚ), Eva Masárová, Tibor Škrabský (MŠVVaŠ SR)

Agenda

1.   Schválenie agendy

2.   Informácie Predsedníctva

3.   Informácie Komisie
  
4. Posilnenie medziodborovej spolupráce na efektívne riešenie socioekonomických problémov mladých ľudí
       - prezentácia 
       - výmena názorov na základe diskusného dokumentu predsedníctva 
          = 5006/15 JEUN 1 

5. Rôzne

Zhrnutie zasadania

Na prvom zasadaní  pracovnej skupiny pre mládež počas lotyšského predsedníctva boli predstavené jeho priority, ktorými sú  pokračovanie implementácie Pracovného plánu EU pre mládež, rozvoj a úloha medziodborového prístupu k politike mládeže a pozícia politiky mládeže v rámci stratégie Európa 2020. COM podala informácie o príprave správy EÚ o mládeži a o nástroji Youthwiki. LV PRES spolu s prizvanými expertmi predstavili tému pripravovaných záverov Rady, ktorou bude posilnenie medziodborovej spolupráce na efektívne riešenie socioekonomických problémov mladých ľudí. Následne prebehla úvodná diskusia na základe otázok položených predsedníctvom.

K jednotlivým bodom

1. Schválenie agendy

Agenda zasadnutia bola schválená bez zmien. 

2. Informácie Predsedníctva

Rokovanie pracovnej skupiny viedla po prvýkrát Santa Ozolina, zástupkyňa LV PRES, ktorá podala informáciu o prioritách a hlavných podujatiach lotyšského predsedníctva  v prvom polroku 2015. 

Priority
- pokračovanie implementácie Pracovného plánu EU pre mládež 
- rozvoj a úloha medziodborového prístupu 
- pozícia politiky mládeže v rámci stratégie Európa 2020 

Lotyšskí ministri budú predstavovať program predsedníctva 19.1.2015 vo výbore CULT EP.

Hlavné podujatia
Zasadania PS pre šport: 16.1., 24.2., 11.3., 8.4., 20.4.
Zasadanie Rady ministrov: 18.5. 
2 fórum mládeže východného partnerstva: 9.-11.2.2015
Európska konferencia mládeže: 24.-26.3., Riga
Zasadanie GR pre mládež  (26.-27.3.2015 Riga)

Štruktúrovaný dialóg
- od októbra 2014 prebiehajú päťmesačné konzultácie v rámci štruktúrovaného dialógu na tému, ako posilniť postavenie mladých ľudí pre politickú participáciu  na demokratickom živote v Európe. LV PRES zorganizuje diskusiu ministrov na túto tému na májovej Rade. 

3.   Informácie Komisie

Správa o mládeži
COM označila prácu na tomto dokumentu za highlight roka 2015, správa bude prijatá na novembrovej Rade. Momentálne členské štáty odpovedajú na dotazník zaslaný koncom roka s termínom vyplnenia do konca januára. 

Youthwiki
COM pracuje s národnými korešpondentmi, v tejto súvislosti sa musí udiať zmena v pracovnom programe Erasmus+ 2015. Tá sa plánuje na marec. 

4.  Posilnenie medziodborovej spolupráce na efektívne riešenie socioekonomických problémov mladých ľudí

Po krátkom uvedení témy predsedníctvom sa ujali slova zástupkyne ICF International, Daniela Uličná a Anne-Marie Hall. Mali prezentáciu na tému maximalizácie úžitku a riešenie výziev spojených s medziodborovou spoluprácou v oblasti mládeže. Vo väčšine krajín EÚ spadá politika mládeže pod ministerstvá školstva (12 ČŠ), ministerstvá kultúry, mládeže a športu (7 ČŠ) a ministerstvá sociálnych vecí (6 ČŠ). Najmenej v 11 ČŠ je rozhodovanie decentralizované na regionálnu alebo miestnu úroveň. Hlavné prístupy k medziodborovému prístupu zahŕňajú medziministerské pracovné skupiny, často však chýba uvedomenie si dôležitosti a hodnoty medziodborovej spolupráce.

LV PRES sa nazdáva, že medziodborový prístup je dôležitý nielen na poskytnutie efektívnejších riešení socioekonomických výziev, ale aj na vyhnutie sa politickým rozhodnutiam, ktoré by nemali úspech u mladých ľudí z dôvodu nezrozumiteľnosti a zlej komunikácie Preto by sa mal systematický medziodborový prístup na riešenie aktuálnych a budúcich socioekonomických výziev rozvíjať na mieru šitým spôsobom. Mala by sa uznať pridaná hodnota všetkých zahrnutých sektorov, ako aj synergické pozitívne efekty spolupráce. LV PRES pripravilo pred samotným zverejnením návrhu záverov Rady pre delegácie 3 otázky.

5. Rôzne

V rámci tohto bodu tradične vystúpil zástupca Európskeho fóra mládeže k programu PRES. Bola to po prvýkrát nová predsedníčka Európskeho mládežníckeho fóra Johanna Nyman. Spomenula najdôležitejšie body pracovného programu EYF na roky 2015-2016. Vyzvala na zapojenie národných rád mládeže do tvorby národných reformných programov. 

Spracoval:  PhDr. Ivan Hromada, PhD, Stále zastúpenie SR pri EÚ v Bruseli
Brusel 19.01.2015